SPALI เปิดตัวโครงการใหม่ใน จ.อุบลราชธานี บนพื้นที่ 70 ไร่ มูลค่ากว่า 700 ลบ.
SPALI เปิดตัวโครงการใหม่ใน จ.อุบลราชธานี บนพื้นที่ 70 ไร่ มูลค่ากว่า 700 ลบ.
SPALI เปิดตัวโครงการใหม่ใน จ.อุบลราชธานี บนพื้นที่ 70 ไร่ มูลค่ากว่า 700 ลบ.
20 มิ.ย. 2562

นายบุญชัย ชัยอนันต์บวร ผู้ช่วยกรรมการผู้จัดการ สายงานโครงการภูมิภาค 2 บริษัท ศุภาลัย จำกัด (มหาชน) หรือ SPALI เปิดเผยว่า บริษัทฯ เตรียมเปิดโครงการใหม่เป็นโครงการลำดับที่ 5 ในจังหวัดอุบลราชธานี “ศุภาลัย เบลล่า ชยางกูร-ขามใหญ่” มูลค่าโครงการกว่า 700 ล้านบาท โดยมีกำหนดเปิดจอง และเปิดชมบ้านตัวอย่าง ในวันที่ 29-30 มิถุนายน นี้
ทั้งนี้ บริษัทฯ ได้เข้าไปลงทุนพัฒนาโครงการบ้านในจังหวัดอุบลราชธานีอย่างต่อเนื่อง รวม 4 โครงการ อาทิ ศุภาลัย โมด้า, ศุภาลัย วิลล์, ศุภาลัย เบลล่า และศุภาลัย พรีโม่ ซึ่งได้รับผลตอบรับจากลูกค้าเป็นอย่างดี เนื่องจากลูกค้าส่วนใหญ่รู้จัก และให้ความเชื่อมั่นในแบรนด์ ศุภาลัย โดยเชื่อมั่นศักยภาพของจังหวัดอุบลราชธานี เนื่องจากมีการลงทุนจากภาครัฐ และภาคเอกชนอย่างต่อเนื่อง อีกทั้งมีความหนาแน่นของประชากร และเป็นจังหวัดที่มีจุดผ่านแดนที่สำคัญ
สำหรับโครงการ “ศุภาลัย เบลล่า ชยางกูร-ขามใหญ่” บนพื้นที่โครงการกว่า 60 ไร่ ชูแนวคิด “FIND NEW INSPIRATIONS เพื่อความรู้สึกใหม่ ค้นหาแรงบันดาลใจใหม่ๆ” ตั้งอยู่บนทำเลศักยภาพแวดล้อมด้วยสิ่งอำนวยความสะดวก ทั้งห้างสรรพสินค้า แหล่ง Shopping ต่างๆ โรงเรียน โรงพยาบาล
อาทิ แม็คโคร ซุปเปอร์สโตร์, บิ๊กซี ซุปเปอร์เซ็นเตอร์, สำนักงานขนส่งจังหวัดอุบลราชธานีแห่งที่ 2, วิทยาลัยเทคโนโลยีราชธานี, เทคโนโลยีอาชีวศึกษาอุบลราชธานี และโรงพยาบาลราชเวชอุบลราชธานี พบกับบ้านเดี่ยว บ้านรุ่นใหม่ และ ทาวน์โฮม กับการเพิ่มความหลากหลายของแบบบ้านโดยมีแบบบ้านให้เลือกถึง 8 แบบ บ้านชั้นเดียว 2-3 ห้องนอน และสองชั้น 3-4 ห้องนอน 1-3 ห้องน้ำ ที่จอดรถ 1-2 คัน พื้นที่ใช้สอยเริ่ม 82-175 ตร.ม. ราคาพิเศษ 1.39 ล้านบาท